b'\n_START_ARTICLE_\nMiomir \xc5\xbdu\xc5\xbeul\n_START_PARAGRAPH_\nMiomir \xc5\xbdu\xc5\xbeul (Split, 19. lipnja 1955.), hrvatski politi\xc4\x8dar, diplomat, biv\xc5\xa1i ministar vanjskih poslova.\n_START_SECTION_\nObrazovanje\n_START_PARAGRAPH_\nSveu\xc4\x8dili\xc5\xa1te Harvard, John F. Kennedy School of Government, Conflict Management (1999.); doktorat iz psihologije na Sveu\xc4\x8dili\xc5\xa1tu u Zagrebu (1987.); magistrirao iz socijalne psihologije na Sveu\xc4\x8dili\xc5\xa1tu u Zagrebu (1983); diplomirao klini\xc4\x8dku psihologiju, Filozofski fakultet Sveu\xc4\x8dili\xc5\xa1ta u Zagrebu (1978.) godine. Bio je zadnji sekretar Saveza komunista na odsjeku psihologije na zagreba\xc4\x8dkom Filozofskom fakultetu.\n_START_SECTION_\nPoliti\xc4\x8dka karijera\n_START_PARAGRAPH_\nZastupnik je u Hrvatskom saboru od 22. prosinca 2003. godine (23. prosinca 2003. godine mu je zapo\xc4\x8delo mirovanje zastupni\xc4\x8dkog mandata zbog nespojivosti zastupni\xc4\x8dke du\xc5\xbenosti s du\xc5\xbeno\xc5\xa1\xc4\x87u ministra; 25. velja\xc4\x8de 2005. je, prestankom mirovanja zastupni\xc4\x8dkog mandata, nastavio obna\xc5\xa1ati zastupni\xc4\x8dku du\xc5\xbenost); ministar vanjskih poslova Republike Hrvatske (od 23. prosinca 2003. do 17. velja\xc4\x8de 2005); \xc4\x8dlan savjetodavnog odbora, NATO Prague Summit (2002); veleposlanik RH u Sjedinjenim Ameri\xc4\x8dkim Dr\xc5\xbeavama,Washington D.C., SAD, i stalni promatra\xc4\x8d RH pri Organizaciji Ameri\xc4\x8dkih Dr\xc5\xbeava, Washington D.C., SAD (od 1996. do 2000); posebni izaslanik predsjednika RH tijekom pregovora s Kontaktnom grupom i drugim predstavnicima me\xc4\x91unarodne zajednice (od 1994. do 1999.); \xc4\x8dlan pregovara\xc4\x8dkog tima Republike Hrvatske pri Daytonskim mirovnim pregovorima, Dayton, Ohio, SAD (1995); veleposlanik RH pri Ujedinjenim narodima, Geneva; \xc5\xa0vicarska (od 1993. do 1996.); predsjednik odbora za vanjsku politiku i me\xc4\x91unarodne odnose Predsjedni\xc4\x8dkog vije\xc4\x87a RH (od 1995. do 1999.); savjetnik za nacionalnu sigurnost predsjednika RH (od 1992. do 1993.); zamjenik ministra vanjskih poslova RH (od 1992. do 1993).\n_START_SECTION_\nProfesionalna karijera\n_START_PARAGRAPH_\nPredavao na velikom broju sveu\xc4\x8dili\xc5\xa1ta i instituta u Europi, Aziji i SAD-u; direktor za Europu, Livingston/Moffett, Konzultantska ku\xc4\x87a, Washington D.C., SAD (od 2001. do 2003); gostuju\xc4\x87i profesor, Centar za me\xc4\x91unarodna istra\xc5\xbeivanja, Woodrow, Wilson School of Public and International Affairs, Princeton University, SAD (od 2000. do 2001); \xc5\xa1ef katedre za dje\xc4\x8dju psihologiju, Filozofski fakultet Sveu\xc4\x8dili\xc5\xa1ta u Zagrebu (od 1990. do 2002.); \xc4\x8dlan nadzornog odbora Plive (od 1996. do 1999); prodekan na Fakultetu znanosti i umjetnosti Sveu\xc4\x8dili\xc5\xa1ta u Zagrebu (od 1990. do 1992.); izvanredni profesor Filozofskog fakulteta Sveu\xc4\x8dili\xc5\xa1ta u Zagrebu (1990.); gost predava\xc4\x8d na Odsjeku za psihologiju Sveu\xc4\x8dili\xc5\xa1ta u Pittsburghu, SAD (od 1988. do 1990); docent, zamjenik pro\xc4\x8delnika odsjeka za psihologiju Sveu\xc4\x8dili\xc5\xa1ta u Zagrebu (od 1987. do 1990.); asistent na Odsjeku za psihologiju Sveu\xc4\x8dili\xc5\xa1ta u Zagrebu (od 1979. do 1987.); psiholog u srednjoj \xc5\xa1koli u Imotskom (od 1978. do 1979)._NEWLINE_Bio je dragovoljac Domovinskog rata (brigadir Hrvatske vojske) od 1991. do 1992. godine.\n_START_SECTION_\nNagrade i ordeni\n_START_PARAGRAPH_\nNagrada za me\xc4\x91unarodnu slu\xc5\xbebu, Dr. Martin Luther King Jr.; Nagrada za ljudska prava, Udruga Ujedinjenih naroda; Nagrada za izuzetna postignu\xc4\x87a u me\xc4\x91unarodnim odnosima, People to People International; Orden kneza Branimira_NEWLINE__NEWLINE_Vitez je Malte\xc5\xa1kog reda. O\xc5\xbeenjen je i otac \xc4\x8detvero djece. \xc4\x8clan je ve\xc4\x87eg broja stru\xc4\x8dnih udruga iz podru\xc4\x8dja psihologije i me\xc4\x91unarodnih odnosa.'